આવી અફવાઓ ઘણી વાર સાંભળવા મળે છે. આવું લગભગ છાતી ઠોકીને કહી શકાય, કેમ કે આખા ઇન્ડિયામાં સમ ખાવા પૂરતો એક પણ ચિત્તો નથી. ભારતમાં અને મુંબઈની આસપાસ અવારનવાર જે કાળો કેર વર્તાવે છે એ છે ચિત્તાનો નાનો ભાઈ દીપડો. આમ જનતાને આ બે વચ્ચેનો ફરક ન ખબર હોય એ વાત હજીયે કદાચ સમજી શકાય, પણ થાણે ફૉરેસ્ટ ડિપાર્ટમેન્ટના સરહદીય વિસ્તારના અધિકારીઓને પણ આ વિશે ખબર ન હોય એ અચરજ પમાડે એવું છે. એનો બોલતો પુરાવો છે કે આરે કૉલોનીના રહેવાસીઓને દીપડાથી સાવધાન રહેવાની તાકીદ કરતા બૅનરમાં દીપડાના નહીં પણ ચિત્તાના ફોટો વપરાયા છે.